da da da da nb de da da da da da da da da da da da da da da da da da da da da da da da da hu da da da en da en hu sv sv da da da da da da da da da da da da da da
6 sikre svar når hun siger hun har brug for plads - Single.dk
De ord er en ordentlig mavepuster. Du troede, at alt var godt, men nu siger din date eller kæreste, at hun må have luft. Har brug for plads og trænger til at være alene. Så hvad svarer du? Og hvad gør du?
Hvad gør du, når hende den skønne meddeler, at hun har brug for plads? Udover at knække lidt sammen i kroppen, fordi det føles, som om ordene slår luften ud af dig? En ordentlig mavepuster. Her troede du, at alt var godt og lykkeligt. Hvad har hun gang i?
Er din umiddelbare reaktion at blive såret? Eller reagerer du med påtaget ligegyldighed for at redde stumperne af din egen stolthed? Skynder du dig at vende ryggen til?
Men hov, hørte du efter? Hun har jo ikke sagt, at hun ikke gider dig længere. Hun sagde ikke, at hun er træt af det hele. Måske trænger hun bare til at nyde en weekend alene – at invitere vennerne over på sjove drinks, sådan som hun gjorde, før hun mødte dig?
Parforhold har det med at devaluere alenetiden. Cirka en tredjedel af alle gifte par udtrykker, at de savner tid for sig selv. Desuden er det svært at blive ved med at smelte over partnerens uimodståelige sexappeal, hvis man er sammen 24-7. Ved nærmere eftertanke er det altså en god investering at give plads. Hvordan man gør det, er imidlertid ikke uvæsentligt. Her kommer 6 sikre strategier:
Læs også: Sådan afslører stemmen om din date er vild med dig
1. Hvad mener du præcist?
Er din date eller kæreste den direkte type, der altid siger sin mening råt for usødet? Så vil hun nok også helt ærligt og uden omsvøb sige det, hvis hun trænger til en pause. Måske med en høflig indledning. – Lad os lige tale sammen… Gider du at sætte dig et øjeblik?
Men hun kan også være mere indirekte og så må du skærpe opmærksomheden. Fjerner hun sig fra dig? Er hun holdt op med at tage initiativ til, at I skal gøre noget sammen? Har hun pludselig travlt med alt muligt, som ikke inkluderer dig? Virker hun fjern, når du fortæller hende noget, eller ser hun dig ikke længere ind i øjnene?
Hvis hun ikke selv har forklaret det tydeligt, så spørg hende, hvad hun helt præcis mener. Lad ikke harme eller forskrækkelse overvælde dig, men sørg for at hun forstår, at du tager hende alvorligt og respekterer hendes ønske. Men hvad går det ud på? Er hun ved at lande et nyt job i udlandet, eller trænger hun blot til nogle friaftener?
Læs også: Sådan ved du at hun har et crush på dig
2. Tro ikke det værste
Det er ikke sikkert, hun er på vej tilbage til sin tidligere kæreste. Det er ikke sikkert, hun planlægger at droppe dig og er på vej ud af klappen. Det er ikke sikkert, hun selv har styr på det hele og har en plan, du ikke er en del af. Måske savner hun klarhed. Det er ikke sikkert, hendes følelser for dig er forduftet, så tro ikke straks det værste. At trænge til luft er ikke en ulykkelig afslutning.
3. Fokus på dig selv
Hun vil have luft – du får (omend ufrivilligt) luft, så stil skarpt på dig selv og dine egne behov for en stund. Hvad har du lyst til at lave? Skal du ud med vennerne eller færdiggøre noget arbejde, der har hængt i bremsen? På ferie? Når du sætter fokus på dig selv, har det den sidegevinst, at hun ser, at alt ikke handler om hende. Du er ikke hendes skødehund. Slet ikke hendes dørmåtte.
4. Pres hende ikke
Gør det ikke svært for hende, selvom det er svært for dig selv. Du er nødt til at acceptere, at det ikke er dig der har rorpinden på denne nye kurs. Mind dig især om det, når du har været ude med drengene og er kommet halvsnaldret hjem og har lyst til at ringe til hende. Hun vil have plads – ikke en needy kæreste.
Læs også: Sådan scorer du en kvinde der kan bakke med en trailer
5. Hvor meget og hvor lidt?
Hvis I har været adskilte og er klar til at give hinanden en ny chance, har I netop nu en glimrende lejlighed til at resette regler og grænser og styrke jeres forhold. Tal om erotik og intimitet: Hvor meget og hvor lidt? Om plads og luft: Hvor meget og hvor lidt? Det kan være dig selv, der savner alenetid næste gang… Ved at afstemme forventningerne til fremtiden får I en ret stabil platform. Hvordan skal jeres forhold Vol. 2 opdateres?
6. Bliv ham, hun ikke kan undvære
Brug den ekstra fritid smart. Bliv ham, hun ikke kan undvære ved at opskalere til den bedste version af dig selv. Det kan være fysisk, mentalt, karrieremæssigt, det kan være, du skal være mere udadvendt og social? Blive bedre til at tage initiativ til andet end sex? Hvad kunne du tænke dig at opnå i livet? Forfølg et mål. Måske i små bidder – men følg det. Kvinder tiltrækkes af viljefaste mænd. Der gi’r plads 😉
Læs også: Derfor er det en god idé at betale for din datingprofil
Vil du opleve dating der giver sommerfugle i maven?
Kom ind og mærk sommerfuglene i maven når vi afslører hvem du passer allerbedst sammen med. Vores unikke matchmaker-teknologi arbejder 24 timer i døgnet. Er du klar til at møde din nye kæreste?
Kontakt kundeservice Ofte stillede spørgsmål
🎉 Events for singler
🥰 Opret gratis profil
© 1999 — 2022 Single.dk ApS
5 tegn på at hun søger en fast kæreste (og at det godt må være dig)
Søde smil og et flirtende kropssprog røber let, at hun nyder at date dig. Men vil du vide, hvad der afslører hende, hvis hun også ser dig som et vældig godt bud på en kommende kæreste?
Sådan tackler du gamle skuffelser, hvis de forhindrer dig i at give kærligheden en ny chance
Har fortidens synder – og skuffelser – slået en klo i dig, så du ikke tør date og række ud efter en kæreste? Find dig ikke i det.
© 1999 — 2022 Single.dk ApS
Lad mig hjælpe dig med at finde din nye kæreste ❤️
Er du en mand eller kvinde?
Jeg er mand Jeg er kvinde
Beklager, dette websted bruger funktioner, som din browser ikke understøtter.
Opgrader til en nyere version af Firefox, Chrome, Safari eller Edge så er du klar.